Ispuštanja nenamjerno proizvedenih nusproizvoda navedenih u Dodatku C (dioksini, furani, poliklorirani bifenili, pentaklorbenzen, heksaklorbenzen i od prosinca 2016. poliklorirani naftaleni) podliježu stalnom smanjivanju na najmanju moguću mjeru s krajnjim ciljem potpune obustave, ako je to moguće. Stranke su u skladu s Dodatkom C dužne promicati i, u skladu sa svojim akcijskim planovima, zahtijevati uporabu najboljih dostupnih tehnologija za nove izvore unutar glavnih kategorija izvora utvrđenih u II. i III. dijelu Dodatka C Stockholmskoj konvenciji.

Stockholmskom konvencijom ujedno se predviđa utvrđivanje i sigurno gospodarenje zalihama koje sadržavaju postojane organske onečišćujuće tvari ili se sastoje od njih. Otpad koji sadržava postojane organske onečišćujuće tvari, koji se od njih sastoji ili je njima kontaminiran trebao bi se odložiti na takav način da se sadržaj postojanih organskih onečišćujućih tvari uništi ili nepovratno transformira tako da više ne pokazuje svojstva postojanih organskih onečišćujućih tvari. U slučaju u kojem ta opcija nije povoljna za okoliš ili je sadržaj postojanih organskih onečišćujućih tvari nizak, otpad se odlaže na neki drugi, okolišno prihvatljiv način. Operacije odlaganja koje mogu dovesti do regeneriranja ili ponovne uporabe postojanih organskih onečišćujućih tvari izričito su zabranjene. Kad je riječ o pošiljkama otpada, u obzir se moraju uzeti odgovarajuća međunarodna pravila, standardi i smjernice, kao što je Baselska konvencija iz 1989. o nadzoru prekograničnog prometa opasnog otpada i njegovu odlaganju.

Tablica 1 Pregled postojanih organskih onečišćujućih tvari reguliranih na međunarodnoj razini; nove postojane organske onečišćujuće tvari obuhvaćene Stockholmskom konvencijom (od 2009.) istaknute su sivom bojom

Tvar CAS Uvrštena u Stockholmsku konvenciju Uvrštena u Protokol UNECE-a o postojanim organskim onečišćujućim tvarima Uvrštena u Uredbu EU-a o postojanim organskim onečišćujućim tvarima Namjerno proizvedene postojane organske onečišćujuće tvari Aldrin 309-00-2 Dodatak A da da Klordan 57-74-9 Dodatak A da da Klordekon 143-50-0 Dodatak A da da Dieldrin 60-57-1 Dodatak A da da Endosulfan 959-98-8

33213-65-9

115-29-7

1031-07-8 Dodatak A ne da Endrin 72-20-8 Dodatak A da da Heptaklor 76-44-8 Dodatak A da da Heksabrombifenil (HBB) 36355-01-8 Dodatak A da da Heksabromciklododekan (HBCDD) 25637-99-4 3194-55-6 Dodatak A ne da Heksabromdifenil-eter i heptabromdifenil-eter 68631-49-2

207122-15-4

446255-22-7

207122-16-5

i drugi Dodatak A da da da Heksaklorbenzen (HCB) 118-74-1 Dodatak A da da Alfa-heksaklorcikloheksan* 319-84-6 Dodatak A da: Heksaklorcikloheksani (HCH; CAS: 608-73-1 ), uključujući lindan (CAS: 58-89-9) da (svi izomeri, uključujući gama-HCH koji se nalazi u lindanu) Beta-heksaklorcikloheksan* 319-85-7 Dodatak A Lindan* 58-89-9 Dodatak A Mireks 2385-85-5 Dodatak A da da Pentaklorbenzen 608-93-5 Dodatak A da da Pentaklorfenol (PCP) 87-86-5 Dodatak A ne ne Poliklorirani bifenili (PCB) svi poliklorirani bifenili (PCB) i njihove smjese imaju različite CAS brojeve Dodatak A da da Tetrabromdifenil-eter i pentabromdifenil-eter 5436-43-1

60348-60-9

i drugi Dodatak A da da da Toksafen 8001-35-2 Dodatak A da da DDT 50-29-3 Dodatak B da da Perfluoroktansulfonska kiselina, njezine soli i perfluoroktansulfonil fluorid (PFOS) 1763-23-1 s,

307-35-7,

i drugi Dodatak B da da SCCP-i – kratkolančani klorirani parafini 85535-84-8 preispitivanje je u tijeku da da HCBD – heksaklorbutadien 87-68-3 Dodatak A da da PCN – poliklorirani naftaleni svi poliklorirani naftaleni (PCN) i njihove smjese imaju različite CAS brojeve Dodatak A da da Nenamjerno proizvedene postojane organske onečišćujuće tvari Poliklorirani dibenzo-p-dioksini (PCDD) 1746-01-6 Dodatak C da da Poliklorirani dibenzofurani (PCDF) 1746-01-6 Dodatak C da Heksaklorbenzen (HCB) 118-74-1 Dodatak C da da Pentaklorbenzen 608-93-5 Dodatak C da da Poliklorirani bifenili (PCB) svi poliklorirani bifenili (PCB) i njihove smjese imaju različite CAS brojeve Dodatak C da da PCN – poliklorirani naftaleni svi poliklorirani naftaleni (PCN) i njihove smjese imaju različite CAS brojeve Dodatak C da ne Policiklički aromatski ugljikovodici (PAH-i) 207-08-9 i drugi ne da da

* Lindan, alfa- i beta-heksaklorcikloheksan, ali i klordekon i heksabrombifenil nove su postojane organske onečišćujuće tvari u skladu sa Stockholmskom konvencijom, no već su bile obuhvaćene Protokolom o postojanim organskim onečišćujućim tvarima i Uredbom EU-a o postojanim organskim onečišćujućim tvarima.

4.Svrha provedbenog plana Unije o postojanim organskim onečišćujućim tvarima

Stockholmskom konvencijom utvrđuje se obveza svih stranaka da izrade i nastoje primijeniti plan provedbe svojih obveza na temelju Stockholmske konvencije. Za Uniju je ta obveza iskazana u članku 8. Uredbe (EZ) br. 850/2004 o postojanim organskim onečišćujućim tvarima. Stoga je Unija 2007. izradila provedbeni plan o postojanim organskim onečišćujućim tvarima kojim su obuhvaćene i tvari uvrštene u Protokol UNECE-a o postojanim organskim onečišćujućim tvarima .

Opća je svrha provedbenog plana ispuniti pravne obveze, ali i razmotriti poduzete mjere te utvrditi strategiju i akcijski plan za daljnje mjere Unije koje se odnose na postojane organske onečišćujuće tvari uvrštene u Stockholmsku konvenciju i/ili Protokol UNECE-a o postojanim organskim onečišćujućim tvarima.

Provedbenim planom Unije stoga se nastoji:

·preispitati postojeće mjere na razini Unije koje se odnose na postojane organske onečišćujuće tvari,

·procijeniti njihovu učinkovitost i dostatnost u ispunjavanju obveza Stockholmske konvencije,

·utvrditi potrebe za daljnjim mjerama na razini Unije,

·uspostaviti plan za provedbu daljnjih mjera,

·utvrditi i ojačati veze i potencijalne sinergije između gospodarenja postojanim organskim onečišćujućim tvarima i drugih politika u području okoliša, ali i drugih područja politike i

·povećati razinu osviještenosti o postojanim organskim onečišćujućim tvarima i mjerama kontrole koje se na njih primjenjuju.

5.Sažetak popratnog radnog dokumenta službi

Radnim dokumentom službi Komisije utvrđuje se treći provedbeni plan Unije, kako se zahtijeva Stockholmskom konvencijom. Preispitivanjem i nadopunom drugog provedbenog plana obuhvaća se uvrštavanje novih postojanih organskih onečišćujućih tvari u Stockholmsku konvenciju te tehnički i zakonodavni napredak postignut u tom području.

U uvodu je prikazan pregled međunarodnog pravnog okvira unutar kojeg se primjenjuje Uredba o postojanim organskim onečišćujućim tvarima, što uključuje sažetak Protokola UNECE-a o postojanim organskim onečišćujućim tvarima i Stockholmske konvencije.

Poglavlje 2. sadržava prikaz trenutačnog stanja u pogledu izvršavanja obveza koje je EU preuzeo kao stranka prethodno navedenih međunarodnih okvira. U njemu je opisano relevantno zakonodavstvo EU-a, ali i financijski instrumenti kojima se podupire njegova provedba.